Missatge: Hola! mai no n'he tingut, ni utilitzat cap i no sé si el que necessito es podria resoldre amb una, us explico: Treballo de cambrera i seria força útil per a mi saber l'hora de cada anotació que faig a la meva llibreta, vull dir, cada vegada que apunto el que volen a una taula. Són anotacions separades i els caps de setmana són moltíssimes, a més a més, estaria bé que tinguin un ordre cronològic, perquè amb la de paper a vegades em faig un embolic amb les presses i apunto a la fulla de darrere i no a la neta, en qualsevol foradet va bé per no perdre temps passant de fulla, aleshores es barregen anotacions que ja he servit a les taules amb anotacions per picar a l'ordinador de la caixa. Preguntes: S'hi pot escriure ràpid?És possible que cada "entrada" tingui registrada l'hora?  Havia pensat en aquesta possibilitat perquè n'hi ha models que ja són vells, molt baratets i per a mi estarien més que bé, no vull utilitzar-la per a cap altra cosa, per tant  m'és igual si no és d'última generació.
Emocions: anticipation
no emotion

Resposta: Fa uns anys havia vist una aplicació per a Palm, però no donava la talla, ni en prestacions ni en facilitat d'ús.És un problema que s'agreuja amb el pas dels anys: els dispositius són més potents però més difícils de programar. Això fa que sigui cada vegada més qüestió d'especialistes, que n'hi hagi pocs, i que visquin allunyats de les aplicacions reals, més enllà de les típiques del món de la informàtica.Per a iPod Touch sé que hi ha algun programa per prendre notes, però amb els sistema de venda d'aplicacions que tenen —encara que realment són força barates— no es poden provar sense anar gastant, això vol dir que cap conegut les ha provat, i sobre tot que són aplicacions molt tancades, on no es pot modificar res sense invertir centenars d'hores en programació, o sigui que es queden fora de mercat.Els mòbils amb Android haurien de ser més fàcils de programar, però de moment no n'hi ha en format PDA sense telèfon i en conseqüència molts programes que hi havia per a PDA encara no existeixen.Potser algun dia la tendència s'invertirà, i sortiran dispositius fàcilment programables on es puguin trobar varietat de temes, mentrestant estem com en els jocs d'ordinador, ara són molt sofisticats, potents i artístics, però n'hi ha molts menys que fa 20 o 25 anys encara que sembli impossible, sobre tot hi ha molts menys temes.
Emocions: sadness, anticipation